text: প্রতীক কুহাদ একজন ভারতীয় গায়ক-গীতিকার এবং একজন সংগীতকার যিনি স্বাধীনভাবে সংগীত তৈরি করেন। ২০১৫ সালে তার প্রথম অ্যালবাম ইন টোকেন্স অ্যান্ড চার্মস থেকে তিনি আন্তর্জাতিক স্বীকৃতি পেয়েছেন।
  
  কলেজের জন্য মার্কিন যুক্তরাষ্ট্রে যাওয়ার আগে কুহাদ জয়পুর শহরে বেড়ে ওঠেন। স্নাতক অবধি পড়াশুনা শেষ করার পরে, তিনি ভারতে ফিরে আসেন। তার প্রথম অ্যালবাম প্রকাশের আগে একজোড়া ইপি প্রকাশিত হয়।
  
  অ্যালবামটির জন্য  কুহাদ, এমটিভি ইউরোপ সংগীত পুরস্কার, আইটিউনস থেকে ইন্ডি অ্যালবাম অফ দ্য ইয়ার সম্মান, রেডিও সিটি ফ্রিডম অ্যাওয়ার্ডস থেকে সেরা পপ শিল্পী এবং মর্যাদাপূর্ণ আন্তর্জাতিক গীতিকার প্রতিযোগিতায় প্রথম স্থান অর্জন করেন।  যখন তিনি প্রথমবার অস্টিনে পৌঁছেছিলেন, এনপিআর তাকে এসএক্সএসডব্লিউতে প্রদর্শিত হাজার হাজার শিল্পীর মধ্যে দৃষ্টান্তমূলক একজন শিল্পী হিসাবে বেছে নিয়েছিল।
  
  প্রথম জীবন এবং পটভূমি 
  কুহাদের জন্মস্থান রাজস্থানের জয়পুরে একটি জাট পরিবারে এবং তাঁর দুই বোন রয়েছে। তিনি ১৬ বছর বয়সে গিটার বাজাতে শিখেছিলেন এবং তার কিশোর বয়স থেকে সঙ্গীত রচনা শুরু করেছিলেন। তিনি জয়পুরের মহারাজা সাওয়াই মান সিং বিদ্যালয় থেকে তাঁর মাধ্যমিক পর্যায়ের পড়া শেষ করেন। পরে, তিনি সঙ্গীতকে পূর্ণ সময়ের পেশা হিসাবে গ্রহণ করার জন্য দিল্লি চলে যাওয়ার আগে নিউইয়র্ক বিশ্ববিদ্যালয়ে গণিত ও অর্থনীতি নিয়ে পড়াশোনা করেন।
  
  পেশা 
  আইটিউনস এবং স্পটিফাইয়ের মাধ্যমে কুহাদ ইন্ডিয়ার ইন্ডি অ্যালবাম ২০১৯ জেতেন: শীর্ষস্থানীয় ইন্ডিয়ান ইন্ডি হিটস, ২০১৬ এমটিভি ইউরোপ সংগীত পুরস্কারে দা বেস্ট ইন্ডিয়া এক্ট  এবং ২০১৬ সালের আন্তর্জাতিক গীতিকার প্রতিযোগিতায় প্রথম স্থান অর্জন করেন। নিক মারফি (চেট ফেকার), ইজি বিজু এবং সিপি ডাবের মতো নামী গীতবাদ্যকারদের মত তিনিও লস এঞ্জেলেস -ভিত্তিক সংস্থা কাটক্রাট মিউজিকের  একটি প্রকাশনা চুক্তি সই করেছন। ২০১৮ সালে তিনি রেডিও সিটির স্বাধীনতা পুরষ্কারে সেরা পপ শিল্পী পুরস্কার পেয়েছিলেন। ১১ ই নভেম্বর, ২০১৯, মিনিয়াপলিসে প্রতীক সম্মানিত বিএএমএফ গ্রুপের একটি অংশের সামনে  উপস্থাপনের সুযোগ পেয়েছিলেন।
  
  কুহাদের ২০১৮ সালের গানটি কোল্ড / মেস (ঠান্ডা/ জগাখিচুড়ি ) আমেরিকার প্রাক্তন রাষ্ট্রপতি বারাক ওবামার "২০১৯ এর প্রিয় সংগীত" তালিকায় স্থান পেয়েছে।
  
  ইপি / অ্যালবাম 
  প্রতীক কুহাদের রচিত ইপি / অ্যালবামের তালিকা:
  
  ছায়াছবির গান
  
  গান 
  প্রতীক কুহাদের সংগীত / যৌথ রচনার তালিকা:
  
  তথ্যসূত্র 
  
  বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:জীবিত ব্যক্তি
  বিষয়শ্রেণী:১৯৯০-এ জন্ম
  বিষয়শ্রেণী:এমটিভি ইএমএ বিজয়ী
title: প্রতীক কুহাদ